ผมแข็งชี้ฟู กู้ได้ เสิร์ฟ 4 สูตรธรรมชาติบำรุงผม
สงกรานต์ผ่านไปเหลือไว้แต่ความพังพินาศของสภาพผม ที่ทั้งเหนียว ทั้งพันกัน ทั้งเละ จากสถานการณ์ต่างๆ ไม่ว่าจะเป็นคราบแป้งจากสงกรานต์ที่ล้างออกยาก หรือน้ำที่ไม่สะอาด จนผมที่เรารักจะต้องตายอย่างสงบ ,แต่สาวๆ ไม่ต้องเซ็งไป มากู้ผมเสียกันเถอะ ด้วยวิธีการและวัตถุดิบแบบธรรมชาติที่หาหยิบจับได้แบบใกล้มือสุดๆ,วันนี้ ,ไทยรัฐออนไลน์ ,รวบรวมวัตถุดิบจากธรรมชาติ ที่จะกู้ผมสวยของคุณให้กลับมามีชีวิตชีวาอีกครั้ง ต้องทำยังไงบ้าง มาดูกันเลย,1. น้ำมันมะกอก+ไข่แดง เพื่อผมเงางาม,สาวๆ ทั้งหลายไม่ว่าใครก็อยากที่จะมีผมที่สลวยสวยเก๋ แต่ผมที่ไปผ่านการเผชิญศึกมาแล้วจะให้มากู้ด้วยผลิตภัณฑ์ที่ราคาสูงก็สู้ไม่ไหว ขอแนะนำให้สาวๆ เดินเข้าครัวแล้วหยิบน้ำมันมะกอกและไข่แดง มาตีให้เข้ากันในอัตราส่วน 1 ต่อ 1 ที่ ถ้าผมเยอะก็อาจจะใช้ไข่แดงสองฟอง กับน้ำมันมะกอก 2 ช้อนโต๊ะ แล้วหมักทิ้งไว้อย่างน้อย 20 นาที แล้วสระผมตามปกติ สาวๆ ก็จะมีผมที่สลวยสวยเก๋แล้วจ้า,2. โยเกิร์ต+ไข่แดง+น้ำผึ้ง เพื่อผมมีน้ำหนัก,ผมชี้ฟูจัดทรงยากเป็นอะไรที่น่าเบื่อและน่ารำคาญเป็นที่สุด บางวันชุดปัง หน้าเป๊ะ แต่ผมพังนี่ก็ไม่ไหวนะ แก้ปัญหาผมพังแบบง่ายๆ ด้วยโยเกิร์ตรสธรรมชาติ ไข่แดง และน้ำผึ้ง ผสมให้เข้ากันและชโลมตั้งแต่โคนจรดปลายแล้วทิ้งไว้อย่างน้อย 20 นาที จากนั้นล้างออกแล้วสระผมตามปกติ ก็จะได้ผมที่มีน้ำหนักแล้วจ้า,3. น้ำมันมะพร้าว,อีกหนึ่งไอเทมที่เชื่อว่าผู้หญิงหลายคนจะต้องมีติดบ้านอย่างแน่นอนก็คือน้ำมันมะพร้าวที่บอกเลยว่าเป็นสิ่งที่ใช้ได้ตั้งแต่หัวจรดเท้า และน้ำมันมะพร้าวเป็นอีกสิ่งหนึ่งที่เหมาะมากที่จะนำมาใช้บำรุงผมได้ในทุกๆ ขั้นตอน,ตั้งแต่ใช้หมักผมก่อนสระ ซึ่งขั้นตอนนี้สามารถที่จะใช้ในปริมาณที่เยอะขึ้นมาหน่อยได้แต่อย่าเยอะเกินไป หรือบำรุงหลังสระก็เลิศและใช้ในปริมาณเพียงเล็กน้อยเพื่อบำรุงและเพิ่มความเงางามให้กับผมได้อย่างดีเยี่ยม,4. ดอกอัญชัน,ดอกอัญชันไม่ใช่แค่วัตถุดิบที่ขึ้นชื่อของอาหารไทยเท่านั้นแต่ยังมีสรรพคุณที่จะช่วยให้ผมทั้งดกและดำดูสุขภาพดีอย่างเป็นธรรมชาติ โดยการนำดอกอัญชันประมาณ 7-10 ดอก นำมาแช่ในน้ำร้อนแล้วทิ้งไว้ประมาณครึ่งชั่วโมง ทิ้งไว้ให้อุ่นพอที่จะใช้มือค่อยๆ ขยำและบีบน้ำ,จากนั้นนำน้ำอัญชันมาชโลมผมให้ทั่วเน้นบริเวณโคนผม ทิ้งไว้อย่างน้อย 30 นาที แล้วสระผมตามปกติ เพื่อผลลัพธ์ที่ดีอาจจะทำต่อเนื่องอาทิตย์ละ 1 – 2 ครั้งก็พอจ้า
สงกรานต์ผ่านไปเหลือไว้แต่ความพังพินาศของสภาพผม ที่ทั้งเหนียว ทั้งพันกัน ทั้งเละ จากสถานการณ์ต่างๆ ไม่ว่าจะเป็นคราบแป้งจากสงกรานต์ที่ล้างออกยาก หรือน้ำที่ไม่สะอาด จนผมของเราตายอย่างสงบ
บำรุงผม,กู้ผมเสีย,แก้ผมเสีย,สูตรบำรุงผม ธรรมชาติ,มาสก์ผม